Rebecca Akufo-Addo

Rebecca Naa Okaikor Akufo-Addo (née Griffiths-Randolph;dem born an for 12 March 1951) be a Ghanaian public figure wey serve as de First Lady of Ghana from 2017 to 2025. She be de wifey of former Presido Nana Akufo-Addo.

 Early life 
Na dem born Rebecca Naa Okaikor Griffiths-Randolph for de 12 March 1951 as de daughter of de judge, Jacob Hackenburg Griffiths-Randolph wey serve as de Speaker of de Parliament of Ghana insyd Third Republic den Frances Phillipina Griffiths-Randolph (née Mann). She don attend Achimota Primary School den Wesley Grammar School, both insyd Accra.

 Ein life matter 
Rebecca den Nana Addo Dankwa Akufo-Addo marry since 1997 wey insyd 2017 dem celebrate dema 20th Anniversary. Dem get five daughters den five grand kiddies.

Na dem install Rebecca Akufo-Addo as de Development Queen mother of Ada Traditional Area for de 82nd anniversary celebration of Ada Asafotufiami festival insyd August 2019 wey dem know am by de stool name Naana Ode Opeor Kabukie I.

Akufo-Addo be a member of de Accra Ridge Church den de patron of de Infanta Malaria, a charity organization dem dedicate to de prevention of Malaria insyd kiddies."Profile of Ghana's First Lady, Mrs. Rebecca Akufo-Addo". www.ghanaweb.com. 6 January 2017. Retrieved 4 August 2019.

Awards den honours
Nutrition Champion by The African Leaders for Nutrition"First Lady, Rebecca Akufo-Addo grabs prestigious award". Retrieved 1 March 2021.
Excellence in Empowering Women and Children Award' at de Africa Public Sector for fighting malaria
Na dem name H. E Rebecca among de Inaugural list of 100 most influential African Women insyd 2019.
Outstanding contribution towards de Green Ghana Building project for de IFC/EDGE Ghana Green Building Awards.

 References 

External links

 Rebecca "Becky" Akufo-Addo Revealed

Category:Human
Category:Alumni of Achimota School
Category:Ghanaians
Category:First ladies of Ghana
Category:Ga-Adangbe people
Category:New Patriotic Party politicians
Category:People wey komot Accra
Category:1951 births
Category:Ghanaian emigrants to de United Kingdom
Category:21st-century Ghanaian women politicians
Category:21st-century Ghanaian politicians